ระเบียบการยาสูบแห่งประเทศไทยว่าด้วยวิธีการงบประมาณพ.ศ.๒๕๖๑[๑] โดยที่คณะกรรมการการยาสูบแห่งประเทศไทยเห็นสมควรปรับปรุงระเบียบเกี่ยวกับวิธีการงบประมาณให้เหมาะสมและสอดคล้องกับสภาวการณ์ปัจจุบันอาศัยอำนาจตามความในมาตรา ๑๗ (๓)และมาตรา ๒๙ แห่งพระราชบัญญัติการยาสูบแห่งประเทศไทย พ.ศ. ๒๕๖๑คณะกรรมการการยาสูบแห่งประเทศไทยจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการยาสูบแห่งประเทศไทยว่าด้วยวิธีการงบประมาณพ.ศ. ๒๕๖๑ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบการยาสูบแห่งประเทศไทยว่าด้วยวิธีการงบประมาณ พ.ศ. ๒๕๖๑ฉบับลงวันที่ ๔ กรกฎาคม ๒๕๖๑ข้อ ๔ บรรดาระเบียบ ข้อบังคับ ประกาศ หรือคำสั่งอื่นใดในส่วนที่ขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้ผู้ว่าการการยาสูบแห่งประเทศไทยรักษาการตามระเบียบนี้และให้มีอำนาจกำหนดหลักเกณฑ์ วิธีปฏิบัติ ตลอดจนการแต่งตั้งคณะทำงาน คณะอนุทำงานหรือคณะอื่นใดเพื่อดำเนินการตามระเบียบนี้ทั้งนี้การปฏิบัตินอกเหนือระเบียบนี้ให้ผู้ว่าการการยาสูบแห่งประเทศไทยเสนอคณะกรรมการการยาสูบแห่งประเทศไทยพิจารณาหมวด๑บททั่วไป ข้อ ๖ ในระเบียบนี้ยสท. หมายความว่าการยาสูบแห่งประเทศไทยคณะกรรมการ หมายความว่าคณะกรรมการการยาสูบแห่งประเทศไทยผู้ว่าการ หมายความว่าผู้ว่าการการยาสูบแห่งประเทศไทยคณะอนุกรรมการ หมายความว่าคณะอนุกรรมการด้านกฎหมาย งบประมาณ และการบริหารงานบุคคล หรือชื่อเรียกอื่นใดในทำนองเดียวกันที่คณะกรรมการแต่งตั้งพนักงาน หมายความว่าพนักงานของการยาสูบแห่งประเทศไทยหน่วยงาน หมายความว่าส่วนงานต่าง ๆ ใน ยสท. ที่ฐานะไม่ต่ำกว่ากอง หรือเทียบเท่าปีงบประมาณ หมายความว่าระยะเวลาตั้งแต่วันที่ ๑ ตุลาคมของปีหนึ่ง ถึงวันที่ ๓๐ กันยายนของปีถัดไปและให้ใช้ปี พ.ศ. ที่ถัดไปเป็นชื่อสำหรับปีงบประมาณงบประมาณ หมายความว่าจำนวนเงินที่ประมาณว่าจะได้รับ หรือใช้จ่ายในการดำเนินงานของกิจการในปีงบประมาณหนึ่งๆ แบ่งเป็น ๒ ประเภท คือ งบทำการและงบลงทุนงบทำการ หมายความว่า งบประมาณรายรับและงบประมาณรายจ่ายสำหรับปีงบประมาณหนึ่งๆงบประมาณรายรับ หมายความว่าจำนวนเงินโดยประมาณซึ่งคาดว่าจะได้รับจากผลการดำเนินการในระหว่างปีงบประมาณงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันตามวัตถุประสงค์และภายในระยะเวลาที่กำหนดงบลงทุน หมายความว่ารายการที่ประมาณว่าจะจ่ายหรือจัดหาเพื่อก่อให้เกิดสินทรัพย์ถาวรหรือสินทรัพย์ถาวรหลักรวมทั้งเพื่อขยายงานหรือการทดแทนสินทรัพย์เดิม ซึ่งมีลักษณะเป็นสาระสำคัญหรือเป็นการปรับปรุงงานให้ดีขึ้น หรือรายจ่ายเพื่อซื้อกิจการหรือหุ้นของหน่วยงานอื่นรวมถึงรายจ่ายที่เป็นสัญญาเช่าการเงินตามลักษณะของสัญญาเช่าระยะยาวตามมาตรฐานการบัญชีที่รับรองทั่วไปงบกลาง หมายความว่างบประมาณรายจ่ายซึ่งตั้งไว้เป็นส่วนกลางงบค่าแสตมป์ยาสูบค่าภาษีและเงินสนับสนุนอื่น ๆ ตามที่กฎหมายกำหนด หมายความว่า ค่าแสตมป์ยาสูบภาษีเงินได้ชำระแทนร้านค้าฯ เงินบำรุงกองทุนสนับสนุนการสร้างเสริมสุขภาพ เงินบำรุงองค์การกระจายเสียงและแพร่ภาพสาธารณะแห่งประเทศไทยเงินบำรุงกองทุนพัฒนาการกีฬาแห่งชาติ ภาษีเพิ่มขึ้นเพื่อราชการส่วนท้องถิ่นเงินบำรุงกองทุนผู้สูงอายุ และเงินสนับสนุนอื่น ๆ ตามที่รัฐจัดเก็บสินทรัพย์ถาวร หมายความว่าสินทรัพย์ซึ่งตามปกติโดยสภาพของสินทรัพย์นั้นมีอายุใช้งานเกินกว่าหนึ่งปีหรือตามความหมายในระบบบัญชีของรัฐวิสาหกิจที่กระทรวงการคลังเห็นชอบด้วย หรือตามมาตรฐานการบัญชีที่รับรองทั่วไปสินทรัพย์ถาวรหลัก หมายความว่าสินทรัพย์ถาวรที่ใช้ในการดำเนินกิจการหลักของ ยสท.ข้อ ๗ ในกรณีจำเป็นหากงบทาการที่ตั้งไว้ไม่พอจ่ายให้ผู้ว่าการมีอำนาจสั่งจ่ายได้ในวงเงินไม่เกินสิบล้านบาทและเมื่อได้จ่ายเงินไปแล้ว ให้ดำเนินการขอตั้งงบประมาณเพิ่มเติมชดใช้จำนวนเงินที่ได้จ่ายไปนั้นข้อ ๘ ในกรณีพิเศษที่ไม่สามารถปฏิบัติตามระเบียบนี้ได้ให้ผู้ว่าการขออนุมัติคณะกรรมการเป็นกรณี ๆ ไปข้อ ๙ การก่อหนี้ผูกพันการใช้จ่ายเงินงบประมาณต้องพิจารณาภาระทางการเงินที่เกิดขึ้นและข้อผูกพันในการชำระเงินตามสัญญาและประโยชน์ที่ ยสท. จะได้รับด้วยข้อ ๑๐ การดำเนินการตามระเบียบนี้ต้องเป็นไปอย่างโปร่งใส คุ้มค่า ประหยัดมีประสิทธิภาพตรวจสอบได้โดยพิจารณาเป้าหมาย ประโยชน์ที่ได้รับ และผลสัมฤทธิ์หมวด๒ลักษณะของงบประมาณ ข้อ ๑๑ งบประมาณประจำปีที่เสนอต่อคณะกรรมการนั้นโดยปกติให้ประกอบด้วย(๑) งบทำการ ประกอบด้วย(๑.๑) งบประมาณรายรับ(๑.๒) งบประมาณรายจ่าย(๒) งบลงทุน ประกอบด้วย(๒.๑)งบลงทุนประจำ คือ รายจ่ายสำหรับการจัดหาสินทรัพย์ถาวร หรือสินทรัพย์ถาวรหลักเพื่อการดำเนินงานปกติตามความจำเป็น(๒.๒) งบลงทุนตามโครงการ คือรายจ่ายสำหรับการจัดหาสินทรัพย์ถาวรหรือสินทรัพย์ถาวรหลัก ซึ่งไม่ใช่เพื่อการดำเนินงานปกติโดยจัดทำในระยะยาวต่อเนื่องกันเกินกว่าหนึ่งปีงบประมาณตามโครงการที่กำหนดไว้โดยแสดงรายละเอียด วัตถุประสงค์ วิธีดำเนินงาน กำหนดระยะเวลาและจำนวนเงินที่จะต้องจ่ายในแต่ละปีงบประมาณข้อ ๑๒ งบประมาณรายรับ ประกอบด้วย รายได้จากการจำหน่ายยาสูบหรือที่เกี่ยวเนื่องกับยาสูบและรายได้อื่นๆข้อ ๑๓ งบประมาณรายจ่ายแยกเป็น ๓ ส่วน คือ(๑) งบเงินเดือนและค่าจ้าง คือเงินเดือนและค่าจ้างที่จ่ายแก่พนักงานโดยมีอัตรากำหนดไว้แน่นอนในบัญชีถือจ่าย(๒) งบค่าใช้สอย คือ เงินที่จะจ่ายในการดำเนินงานตามปกติจำแนกออกเป็น ๔ หมวด คือหมวด ๑ ค่าจ้างแรงงาน ได้แก่รายจ่ายที่จ่ายให้แก่บุคคลเป็นค่าจ้าง ค่าแรงงาน ซึ่งมิใช่เป็นการจ้างประจำค่าตอบแทน ค่าล่วงเวลา เงินรางวัล หรือเงินอื่นในลักษณะเดียวกันหมวด ๒ ค่าซ่อมแซม ได้แก่รายจ่ายในการซ่อมแซมทรัพย์สิน เครื่องมือ เครื่องใช้ต่าง ๆ ที่ชำรุดเสียหายให้คงสภาพเดิมสามารถใช้งานได้ตามปกติซึ่งมิใช่เป็นการก่อสร้างเพิ่มเติมหรือแก้ไขรูปพรรณสัณฐานเดิมหมวด ๓ ค่าวัสดุ ได้แก่รายจ่ายเพื่อจัดหาสิ่งของซึ่งตามปกติย่อมสิ้นเปลืองหรือเสื่อมสลายตัวในระยะเวลาอันสั้นหรือเปลี่ยนสภาพเป็นอย่างอื่น เพราะการใช้หรือการบริโภครวมทั้งเครื่องมือเครื่องใช้ประจำสำนักงาน ซึ่งโดยสภาพมีอายุการใช้ไม่เกินหนึ่งปีหรือราคาต่อหน่วยต่ำกว่าสองหมื่นบาทหมวด ๔ ค่าใช้จ่ายอื่น ๆ ได้แก่รายจ่ายในการดำเนินงาน เช่น ค่าสาธารณูปโภคค่าใช้จ่ายในการเดินทางค่าจ้างเหมาจัดเตรียมงานต่าง ๆ และรายจ่ายอื่นที่ไม่เข้าลักษณะตามที่กำหนดไว้ในหมวด๑ ถึงหมวด ๓(๓) งบค่าแสตมป์ยาสูบค่าภาษีและเงินสนับสนุนอื่น ๆ ตามที่กฎหมายกำหนดข้อ ๑๔ งบลงทุนให้แยกออกเป็น ๒ ประเภทดังนี้(๑) ประเภท ก. ให้แยกออกเป็น ๕หมวด คือหมวด ๑ ค่าที่ดิน ได้แก่รายจ่ายเพื่อซื้อหรือแลกเปลี่ยนที่ดินรวมทั้งค่าใช้จ่ายในการต่อเติมหรือเสริมสร้างที่ดินหมวด ๒ ค่าสิ่งก่อสร้าง ได้แก่รายจ่ายเพื่อซื้อหรือจ้างจัดทำสิ่งก่อสร้าง รวมทั้งค่าใช้จ่ายในการจ้างต่อเติมดัดแปลง หรือเสริมสร้างสิ่งก่อสร้าง ที่วงเงินขั้นต่ำรายการละห้าสิบล้านบาท หรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๓ ค่าเครื่องจักรเครื่องมือและอุปกรณ์ ได้แก่ รายจ่ายเพื่อจัดซื้อเครื่องจักร เครื่องมือและอุปกรณ์ที่เกี่ยวกับเครื่องจักรซึ่งเกี่ยวกับการผลิต รวมทั้งการจ้างดัดแปลง ต่อเติม หรือเสริมสร้างเครื่องจักรเครื่องมือ ที่เปลี่ยนสภาพการใช้งานให้มีประสิทธิภาพกว่าเดิม ที่วงเงินขั้นต่ำหน่วยละห้าสิบล้านบาทหรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๔ ค่ายานพาหนะ ได้แก่รายจ่ายเพื่อจัดหายานพาหนะต่าง ๆ เพื่อใช้ในการดำเนินการ ที่วงเงินขั้นต่ำหน่วยละสองล้านบาทหรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๕ อื่น ๆ ได้แก่รายจ่ายเพื่อจัดหาสินทรัพย์ถาวร หรือการจ้างทำของอื่น ๆ หรือจัดซื้อเครื่องจักรเครื่องมือ เครื่องใช้และอุปกรณ์ซึ่งไม่เกี่ยวกับการผลิต รวมทั้งการว่าจ้างดัดแปลง ต่อเติมหรือเสริมสร้างเครื่องจักร เครื่องมือ เครื่องใช้และอุปกรณ์ ซึ่งก่อให้เกิดสินทรัพย์ถาวรและไม่เข้าลักษณะตามที่กำหนดไว้ในหมวด ๑ ถึงหมวด ๔ ทั้งนี้ วงเงินให้เป็นไปตามหมวด ๓ค่าเครื่องจักรเครื่องมือและอุปกรณ์(๒) ประเภท ข. ให้แยกออกเป็น ๕หมวด คือหมวด ๑ ค่าสิ่งก่อสร้าง ได้แก่รายจ่ายเพื่อซื้อหรือจ้างจัดทำสิ่งก่อสร้าง รวมทั้งค่าใช้จ่ายในการจ้างต่อเติมดัดแปลง หรือเสริมสร้างสิ่งก่อสร้าง ที่วงเงินรายการละต่ำกว่าห้าสิบล้านบาทหรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๒ ค่าเครื่องจักรเครื่องมือและอุปกรณ์ ได้แก่ รายจ่ายเพื่อจัดซื้อเครื่องจักร เครื่องมือและอุปกรณ์ที่เกี่ยวกับเครื่องจักรซึ่งเกี่ยวกับการผลิตรวมทั้งการว่าจ้างดัดแปลง ต่อเติม หรือเสริมสร้างเครื่องจักร เครื่องมือ ที่เปลี่ยนสภาพการใช้งานให้มีประสิทธิภาพกว่าเดิมที่วงเงินหน่วยละต่ำกว่าห้าสิบล้านบาท หรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๓ ค่าอุปกรณ์เครื่องใช้สำนักงานได้แก่ รายจ่ายเพื่อจัดหาเครื่องอุปกรณ์และเครื่องใช้สำนักงาน ซึ่งไม่เกี่ยวกับการผลิตแต่ถือเป็นสินทรัพย์ถาวร ที่วงเงินขั้นต่ำหน่วยละสองหมื่นบาทหมวด ๔ ค่ายานพาหนะ ได้แก่รายจ่ายเพื่อจัดหายานพาหนะต่าง ๆ เพื่อใช้ในการดำเนินการ ที่วงเงินหน่วยละต่ำกว่าสองล้านบาทหรือตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนดหมวด ๕ อื่น ๆ ได้แก่รายจ่ายเพื่อจัดหาสินทรัพย์ถาวร หรือการจ้างทำของอื่น ๆ หรือจัดซื้อเครื่องจักรเครื่องมือ เครื่องใช้และอุปกรณ์ ซึ่งไม่เกี่ยวกับการผลิตรวมทั้งการว่าจ้างดัดแปลงต่อเติมหรือเสริมสร้าง เครื่องจักรเครื่องมือ เครื่องใช้และอุปกรณ์ ซึ่งก่อให้เกิดสินทรัพย์ถาวร และไม่เข้าลักษณะตามที่กำหนดไว้ในหมวด๑ ถึงหมวด ๔ ทั้งนี้วงเงินให้เป็นไปตามหมวด ๒ค่าเครื่องจักร เครื่องมือและอุปกรณ์ข้อ ๑๕ งบสำรองเพื่อการลงทุนแบ่งออกเป็น ๒ ประเภทดังนี้(๑) งบสำรองเพื่อการเปลี่ยนแปลงราคาได้แก่ วงเงินที่ตั้งไว้ใช้ในกรณีที่ราคาของรายการลงทุนมีการปรับสูงขึ้นจากที่ได้รับอนุมัติไว้เดิมตามที่สำนักงานคณะกรรมการพัฒนาการเศรษฐกิจและสังคมแห่งชาติกำหนด(๒) งบสำรองกรณีจำเป็นเร่งด่วนได้แก่ วงเงินที่จะต้องจัดหาสินทรัพย์ถาวรหรือสินทรัพย์ถาวรหลักเพิ่มเติมจากที่อนุมัติไว้เดิมหมวด๓การจัดทำงบประมาณ ข้อ ๑๖ ให้นำแผนการคลังระยะปานกลางที่คณะรัฐมนตรีให้ความเห็นชอบแล้วมาใช้ประกอบการพิจารณาในการจัดทำงบประมาณของ ยสท.ข้อ ๑๗ กำหนดระยะเวลาการจัดทำงบประมาณประจำปีให้ถือปฏิบัติตามปฏิทินการจัดทำงบประมาณประจำปี ซึ่งหน่วยงานที่กำกับดูแลด้านงบประมาณจะแจ้งให้หน่วยงานทราบก่อนการจัดทำงบประมาณประจำปีให้หน่วยงานที่กำกับดูแลด้านงบประมาณเป็นผู้จัดทำกำหนดระยะเวลาการจัดทำงบประมาณประจำปีและแจ้งให้ทุกหน่วยงานทราบสำหรับงบกลางให้หน่วยงานที่กำกับดูแลด้านงบประมาณเป็นผู้รวบรวมและจัดทำข้อ ๑๘ จำนวนเงินงบประมาณที่ขอตั้งให้แสดงจำนวนเป็นหลักร้อยบาทเศษของร้อยบาทถ้าเกินครึ่งให้ปัดขึ้นเป็นร้อยบาทข้อ ๑๙ งบประมาณรายรับ ให้แสดงจำนวนเงินของรายรับที่คาดว่าจะเกิดขึ้นในปีงบประมาณหนึ่งๆ แต่ละประเภทรายการ โดยเปรียบเทียบกับรายรับจริงในปีงบประมาณย้อนหลังสามปี และรายรับที่ประมาณว่าจะเกิดขึ้นของปีปัจจุบันพร้อมทั้งเหตุผลประกอบข้อ ๒๐ งบประมาณรายจ่ายให้คำนวณตั้งดังนี้(๑) งบเงินเดือนและค่าจ้างให้ตั้งตามอัตราจำนวนที่ได้จ่ายจริงในบัญชีถือจ่ายของปีงบประมาณก่อน สำหรับอัตราว่างให้ตั้งอัตราขั้นต่ำเงินสำหรับปรับปรุงเงินเดือนและค่าจ้างประจำปีให้ตั้งตามหลักเกณฑ์ที่กำหนด(๒) งบค่าใช้สอย ให้คำนวณตั้งตามความจำเป็นที่จะต้องจ่ายโดยให้ถือยอดเงินที่จ่ายจริงย้อนหลังไม่น้อยกว่าสามปีงบประมาณเป็นเกณฑ์คำนวณแสดงแยกแต่ละหน่วยงานเปรียบเทียบกับจำนวนเงินที่ได้จ่ายไปจริงในปีงบประมาณย้อนหลังไม่น้อยกว่าสามปี และรายจ่ายที่คาดว่าจะจ่ายจริงในปีปัจจุบัน ตามหมวดประเภทรายการ ตามที่กำหนดไว้ในข้อ ๑๓ (๒) พร้อมทั้งคำชี้แจงเหตุผลประกอบสำหรับหมวดค่าซ่อมแซม ถ้าดำเนินการซ่อมแซมเองโดยมิได้จ้างเหมาให้แสดงด้วยว่ารายละเอียดประกอบเป็นค่าแรงงานจำนวนเท่าใด ค่าวัสดุจำนวนเท่าใด(๓) งบค่าแสตมป์ยาสูบ ค่าภาษีและเงินสนับสนุนอื่น ๆ ตามที่กฎหมายกำหนดโดยตั้งให้สอดคล้องกับงบประมาณรายรับข้อ ๒๑ คณะอนุกรรมการมีหน้าที่พิจารณากลั่นกรองรายละเอียดต่าง ๆ ของงบประมาณที่ผู้ว่าการเสนอ และให้มีอำนาจเรียกเจ้าหน้าที่หน่วยงานต่างๆ ที่เกี่ยวข้องมาชี้แจงเกี่ยวกับรายละเอียดงบประมาณที่ขอตั้งได้กรณีที่หน่วยงานต่าง ๆที่เกี่ยวข้องไม่สามารถชี้แจงได้หรือคณะอนุกรรมการพิจารณาเห็นว่างบประมาณที่ขอตั้งยังไม่สมควรก็ให้มีอำนาจพิจารณากำหนดงบประมาณให้ตามที่เห็นสมควรข้อ ๒๒ งบทำการ เมื่อคณะกรรมการอนุมัติแล้วให้หน่วยงานที่กำกับดูแลด้านงบประมาณแจ้งให้หน่วยงานที่เกี่ยวข้องทราบเพื่อถือปฏิบัติในการใช้จ่ายเงินให้เป็นไปตามงบประมาณต่อไปข้อ ๒๓ งบลงทุนที่ขอตั้งให้แสดงแยกแต่ละหน่วยงานโดยแยกประเภทและหมวด ตามที่กำหนดไว้ในข้อ ๑๔ข้อ ๒๔ งบลงทุน เมื่อคณะกรรมการอนุมัติแล้วให้ผู้ว่าการเสนอผ่านกระทรวงการคลังเพื่อขอรับความเห็นชอบจากสำนักงานคณะกรรมการพัฒนาการเศรษฐกิจและสังคมแห่งชาติและคณะรัฐมนตรีก่อนเมื่อได้รับความเห็นชอบแล้ว จึงจะดำเนินการก่อหนี้ผูกพันได้หมวด๔การควบคุมงบประมาณ ข้อ ๒๕ ห้ามมิให้หน่วยงานต่าง ๆก่อหนี้ผูกพันหรือเบิกจ่ายไว้เกินกว่าจำนวนเงินที่ได้รับอนุมัติตามงบประมาณประจำปีที่ได้รับการพิจารณาแล้วข้อ ๒๖ ให้หน่วยงานต่าง ๆมีหน้าที่รับผิดชอบควบคุมการเบิกจ่ายเงินให้เป็นไปตามประเภทหมวด และจำนวนเงินที่ระบุไว้ในงบประมาณประจำปีสำหรับงบกลาง ให้เป็นอำนาจของผู้ว่าการในการพิจารณาอนุมัติตามความจำเป็นและเหมาะสมข้อ ๒๗ หากปรากฏว่างบประมาณรายจ่ายของหน่วยงานใดที่ได้รับอนุมัติมีไม่พอจ่ายแต่มีความจำเป็นจะต้องใช้จ่ายเงินและมีเงินงบประมาณรายการใดในหมวดเดียวกันหรือหมวดอื่นในหน่วยงานเดียวกันเหลือจ่ายพอจะขอโอนมาชดเชยจ่ายได้ก็ให้เสนอผู้ว่าการขอเปลี่ยนแปลงงบประมาณโดยผ่านหน่วยงานที่กำกับดูแลด้านงบประมาณเมื่อได้รับอนุมัติแล้วก็ให้เบิกจ่ายได้กรณีการเปลี่ยนแปลงรายละเอียดของรายการงบประมาณที่ได้รับอนุมัติไว้แล้วให้เป็นอำนาจของผู้ว่าการข้อ ๒๘ ให้ผู้ว่าการมีอำนาจโอนเงินงบประมาณรายจ่ายระหว่างหน่วยงานในวงเงินไม่เกินสิบล้านบาทการโอนเงินเดือนและค่าจ้างเหลือจ่ายไปรองรับการตั้งอัตราใหม่ผู้ว่าการจะกระทำได้ก็ต่อเมื่อได้รับความเห็นชอบจากคณะกรรมการแล้วข้อ ๒๙ การโอนเงินเหลือจ่ายระหว่างรายการงบประมาณภายในวงเงินงบลงทุนที่ได้รับอนุมัติไว้แล้วให้อยู่ในอำนาจของคณะกรรมการเป็นผู้อนุมัติ ทั้งนี้จะต้องไม่เป็นการเพิ่มหรือลดรายการงบประมาณนอกเหนือไปจากที่ได้รับอนุมัติไว้แล้วกรณีงบลงทุนที่ทำเป็นแผนระยะยาวหรืองบลงทุนที่ทำเป็นโครงการให้โอนได้ภายใต้แผนระยะยาวหรือโครงการเดียวกันข้อ ๓๐ การขออนุมัติเบิกเงินตามงบประมาณปีใด ให้กระทำได้แต่เฉพาะภายในปีงบประมาณนั้นเว้นแต่จำนวนเงินที่ได้ก่อหนี้ผูกพันไว้ก่อนสิ้นปีงบประมาณหรือได้รับอนุมัติจากคณะกรรมการให้เบิกจ่ายล่วงเลยปีงบประมาณได้ข้อ ๓๑ ให้หน่วยงานที่กำกับดูแลด้านงบประมาณจัดทำบัญชีรายละเอียดแสดงรายรับรายจ่ายจริงของหน่วยงานต่างๆ ที่เกิดขึ้นในระหว่างปีงบประมาณหนึ่ง ๆเปรียบเทียบกับงบประมาณที่ได้รับอนุมัติเสนอต่อผู้ว่าการเพื่อเสนอคณะกรรมการทราบภายในห้าเดือนนับแต่วันสิ้นปีงบประมาณข้อ ๓๒ เมื่อขึ้นปีงบประมาณใหม่ การเบิกจ่ายงบลงทุนให้สามารถเบิกจ่ายได้เฉพาะรายการที่มีการก่อหนี้ผูกพันไว้แล้วถ้าเป็นงบลงทุนใหม่ต้องรอการแจ้งผลการพิจารณาจากสำนักงานคณะกรรมการพัฒนาการเศรษฐกิจและสังคมแห่งชาติก่อนข้อ ๓๓ การเปลี่ยนแปลงรายละเอียดรายการงบลงทุนสามารถเปลี่ยนแปลงได้ โดยยังคงวัตถุประสงค์ เป้าหมาย วงเงินเท่าเดิมโดยให้อยู่ในอำนาจของคณะกรรมการเป็นผู้พิจารณาอนุมัติการเปลี่ยนแปลงรายการนั้นตามหลักเกณฑ์และวิธีการปฏิบัติเกี่ยวกับงบลงทุนของรัฐวิสาหกิจ สำนักงานคณะกรรมการพัฒนาการเศรษฐกิจและสังคมแห่งชาติการยกเลิกรายการงบลงทุนให้อยู่ในอำนาจของคณะกรรมการเป็นผู้พิจารณาอนุมัติหมวด๕งบประมาณเพิ่มเติม ข้อ ๓๔ ในกรณีที่มีเหตุจำเป็นเร่งด่วน ซึ่งจำเป็นที่จะต้องจ่ายเงินและไม่ได้ตั้งงบประมาณประจำปีสำหรับการนั้นไว้หรืองบประมาณประจำปีที่ตั้งไว้ไม่พอจ่ายและไม่อาจที่จะโอนงบประมาณจากหมวดประเภทใดมาตั้งจ่ายได้ ผู้ว่าการจะสั่งให้หน่วยงานต่างๆ จัดทำงบประมาณเพิ่มเติมงบประมาณประจำปีอีกก็ได้ข้อ ๓๕ การจัดทำงบประมาณเพิ่มเติมให้ปฏิบัติเช่นเดียวกับการจัดทำงบประมาณประจำปีตามที่กล่าวในข้อ ๑๖ ถึงข้อ ๒๔โดยอนุโลมประกาศณ วันที่ ๒๓ พฤศจิกายน พ.ศ. ๒๕๖๑ระเฑียรศรีมงคลประธานกรรมการการยาสูบแห่งประเทศไทยพัชรภรณ์/จัดทำ๒๒ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๘ ง/หน้า ๑๔/๒๑ ธันวาคม ๒๕๖๑